പിടിച്ചെടുത്ത ബോട്ടിലെ മത്സ്യലേലത്തില് ദുരൂഹത: രഹസ്യ ലേലക്കണക്കില് മുപ്പതിനായിരം രൂപ, മറിച്ചുവിറ്റ ഇടനിലക്കാരന് കിട്ടിയത് 6 ലക്ഷം! സര്ക്കാരിനു വന് നഷ്ടമുണ്ടാക്കിയെന്ന് പരാതി representational image കൊടുങ്ങല്ലൂര്: അനധികൃതമായി മത്സ്യബന്ധനം നടത്തിയ ബോട്ടില്നിന്നു പിടിച്ചെടുത്ത മത്സ്യം രഹസ്യമായി ലേലം ചെയ്ത് ഫിഷറീസ് വകുപ്പ് ഉദ്യോഗസ്ഥന് സര്ക്കാരിനു വന് നഷ്ടമുണ്ടാക്കിയെന്ന് പരാതി. സമുദ്ര മത്സ്യബന്ധന നിയന്ത്രണനിയമം ലംഘിച്ചു മീന്പിടിച്ച സെയ എന്ന ബോട്ട് എറണാകുളം മുനമ്ബത്തുനിന്ന് 26നാണ് കസ്റ്റഡിയിലെടുത്തത്. ബോട്ട് അഴീക്കോട് ഹാര്ബറിലെത്തിച്ച് രഹസ്യമായി കുറഞ്ഞ തുകയ്ക്കു ലേലം ചെയ്തെന്നാണ് ആരോപണം. ഫിഷറീസ് ഡെപ്യൂട്ടി ഡയറക്ടര്ക്ക് വൈപ്പിന് അസി. ഡയറക്ടര് 27ന് നല്കിയ റിപ്പോര്ട്ടില് മുപ്പതിനായിരം രൂപയെന്നാണു കാട്ടിയതെങ്കിലും ലേലം പിടിച്ച ഇടനിലക്കാരന് തരകന് 6,32,750 രൂപയ്ക്കു മറിച്ചുവിറ്റെന്നാണു പറയുന്നത്. ഇയാള് മത്സ്യം ഇനംതിരിച്ചു ലേലം ചെയ്തതിന്റെ കുറിപ്പും പുറത്തുവന്നു. പിഴയടപ്പിച്ചശേഷം വിട്ടുനല്കിയെങ്കിലും വൈപ്പിന് ഫിഷറീസ് സ്റ്റേഷന് ജെട്ടിയില് മറൈന് എന്ഫോഴ്സ്മെന്റ് സേനയുടെ കാവലിലാണു ബോട്ടുള്ളതെന്നാണ് ഫിഷറീസ് ഡെപ്യൂട്ടി ഡയറക്ടര്ക്കു നല്കിയ റിപ്പോര്ട്ടില്. ഇതേ റിപ്പോര്ട്ടില്തന്നെ മുനമ്ബം ഹാര്ബറില്വച്ചാണു പരസ്യമായി ലേലം ചെയ്തതെന്നും പറയുന്നു.